**ՀԻՄՆԱՎՈՐՈՒՄ**

**ԱԲՈՎՅԱՆ ՀԱՄԱՅՆՔԻ 2020 ԹՎԱԿԱՆԻ ԲՅՈՒՋՈՎ ՆԱԽԱՏԵՍՎԱԾ ՎԱՐՉԱԿԱՆ ՄԱՍԻ ՊԱՀՈՒՍՏԱՅԻՆ ՖՈՆԴԻՑ ԳՈՒՄԱՐ ՀԱՏԿԱՑՆԵԼՈՒ ՄԱՍԻՆ ՆԱԽԱԳԾԻ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ ՎԵՐԱԲԵՐՅԱԼ**

 Աբովյան համայնքի անագանու քննարկմանը ներկայացվող նախագիծը մշակվել է «Տեղական ինքնակառավարման մասին» Հայաստանի Հանրապետության օրենքի 90-րդ հոդվածի և «Հայաստանի Հանրապետության բյուջետային համակարգի մասին» Հայաստանի Հանրապետության օրենքի 29-րդ հոդվածի պահանջներին համապատասխան։ Նախագիծը մշակելիս  հաշվի է առնվել «Աբովյանի համայնքային կոմունալ տնտեսություն» համայնքային ոչ առևտրային կազմակերպության տնօրենի ժամանակավոր պաշտոնակատարի զեկուցագիրը (մուտք՝ 2020 թվականի հոկտեմբերի 12-ի N Ք-1973)։
2020 թվականի բյուջեն պլանավորելիս «Աբովյանի համայնքային կոմունալ տնտեսություն» համայնքային ոչ առևտրային կազմակերպության պահպանման ծախսերը պլանավորվել է ոչ ամբողջությամբ, ինչպես նաև առաջացել է նոր ծախսեր կորոնավիրուսի կանխարգելման աշխատանքների հետ կապված։
Առաջարկվում է չկանխատեսված ծախսերի կամ նախատեսված ծախսերի լրացուցիչ ֆինանսավորման համար  Աբովյան համայնքի 2020 թվականի վարչական մասի պահուստային ֆոնդից «Աղբահանություն» նախահաշվի «4511» հոդվածին հատկացնել 85 000.0  հազար դրամ։
«Աբովյան համայնքի 2020 թվականի բյուջով նախատեսված վարչական մասի պահուստային ֆոնդից գումար հատկացնելու մասին» Աբովյան համայնքի ավագանու նախագծի ընդունման առնչությամբ այլ իրավական ակտերի ընդունման անհրաժեշտություն չի առաջանում։
«Աբովյան համայնքի 2020 թվականի բյուջով նախատեսված վարչական մասի պահուստային ֆոնդից գումար հատկացնելու մասին» Աբովյան համայնքի ավագանու նախագծի ընդունման կապակցությամբ Աբովյան համայնքի բյուջեում եկամուտների և ծախսերի ավելացում կամ նվազեցում չի նախատեսվում։
Քանի որ բյուջեն կրում է նորմատիվ բնույթ, ուստի այս նախագիծը ևս կրում է նորմատիվ բնույթ։

**ՀԱՄԱՅՆՔԻ ՂԵԿԱՎԱՐ՝ Վ. ԳԵՎՈՐԳՅԱՆ**